Σύμφωνα με τον Εσωτερικό κανονισμό του ΔΠΘ (Τεύχος B’ 4751/20.08.2024) ο Ακαδημαϊκός Σύμβουλος Σπουδών (ΑΣΣ) καθοδηγεί και υποστηρίζει τους/τις φοιτητές/τριες (προπτυχιακούς και μεταπτυχιακούς) κατά τη διάρκεια των σπουδών τους. Στους/Στις υποψήφιους/ες διδάκτορες τον ρόλο αυτό έχει ο/η Επιβλέπων/ουσα.

Ο/Η ΑΣΣ έχει συμβουλευτικό ρόλο σε ό,τι αφορά στην ακαδημαϊκή πορεία του/της φοιτητή/τριας, είναι διαθέσιμος/η για την πραγματοποίηση έκτακτων συναντήσεων για την παροχή βοήθειας και ανακατεύθυνσης σε ειδικούς (όπως π.χ. στο Κέντρο Συμβουλευτικής και Ψυχολογικής Υποστήριξης) σε περιπτώσεις αντιμετώπισης προσωπικών προβλημάτων που επηρεάζουν τις σπουδές τους, παρακολουθεί την πορεία του φοιτητή/τριας και τον/την ενθαρρύνει για την καλύτερη δυνατή επίτευξη των επαγγελματικών του/της στόχων.

Τα μέλη του εκπαιδευτικού προσωπικού, το διοικητικό προσωπικό, οι Διευθυντές/ντριες των Εργαστηρίων και των Κλινικών, οι Διευθυντές/ντριες των Τομέων, οι Πρόεδροι των Τμημάτων, καθώς και οι αρμόδιες υπηρεσίες του Ιδρύματος συνεργάζονται και υποστηρίζουν τους/τις Ακαδημαϊκούς Συμβούλους στο έργο τους.

O/H ΑΣΣ έχει συμβουλευτικό ρόλο κατά κύριο λόγο σε ό, τι αφορά στην ακαδημαϊκή πορεία του/της φοιτητή/τριας. Πιο συγκεκριμένα ο/η ΑΣΣ: α) Υποστηρίζει την αποτελεσματικότερη μετάβαση των φοιτητών/τριών από τη δευτεροβάθμια στην τριτοβάθμια εκπαίδευση, στην περίπτωση των πρωτοετών φοιτητών/τριών. β) Ενημερώνει για την εν γένει λειτουργία του Προγράμματος Σπουδών, την οργάνωση του Οδηγού Σπουδών, τις προσφερόμενες υποδομές, τις εργαστηριακές ή άλλες δομές και τη δυνατότητα συμμετοχής των φοιτητών/τριών σε δράσεις των εργαστηρίων αλλά και σε ερευνητικά προγράμματα που εξελίσσονται στο Τμήμα και στο Πρόγραμμα. γ) Ενημερώνει για τις υπηρεσίες που προσφέρει το Δημοκρίτειο Πανεπιστήμιο Θράκης στους/στις φοιτητές/τριές του για την υποστήριξη των σπουδών και τους/τις κατευθύνει κατάλληλα (π.χ. στο Γραφείο Διασύνδεσης, στον Ακαδημαϊκά Υπεύθυνο/η για το Πρόγραμμα Erasmus+ ή την Πρακτική άσκηση στο Τμήμα κ.λπ.). δ) Ενθαρρύνει τη συμμετοχή τους σε εκπαιδευτικές δράσεις, ώστε να υποστηρίζεται με τον καλύτερο δυνατό τρόπο η εκπαίδευσή τους, αλλά και η συστηματική συνεργασία τους με τους/τις διδάσκοντες/ουσες. ε) Παρέχει υποστήριξη για τον προσδιορισμό των συνδυασμών μαθημάτων στο πλαίσιο το προσφερόμενου Προγράμματος Σπουδών, ώστε να επιλέξουν τα κατάλληλα μαθήματα, ανάλογα με τα προσωπικά τους ενδιαφέροντα, δεξιότητες και ικανότητες. στ) Παρέχει υποστήριξη στους/τις φοιτητές/τριες αναφορικά με ενδεχόμενα προβλήματα, τα οποία προκύπτουν είτε λόγω ελλιπούς παρακολούθησης είτε λόγω των αποτελεσμάτων αξιολόγησης στα επιμέρους μαθήματα, τα οποία και είναι δυνατόν να συνιστούν εμπόδιο στην ομαλή εξέλιξη των σπουδών τους. ζ) Παρέχει υποστήριξη για τη διαμόρφωση του ατομικού σχεδιασμού των φοιτητών/τριών αναφορικά τόσο με τη συνέχιση των σπουδών τους όσο και με την επαγγελματική τους εξέλιξη, στη βάση των ενδιαφερόντων τους, και τους/τις ενημερώνει για τα προγράμματα σπουδών επόμενου επιπέδου στο Τμήμα αλλά και τις επαγγελματικές δυνατότητες που μπορεί να έχουν ως απόφοιτοι/ες του συγκεκριμένου Προγράμματος Σπουδών.

Η Συνέλευση του Τμήματος Διοικητικής Επιστήμης και Τεχνολογίας αποφάσισε την ανάθεση καθηκόντων Συμβούλου Σπουδών στα μέλη ΔΕΠ του Τμήματος για κάθε φοιτητή κάθε ακαδημαϊκού έτους, ως εξής:

|  |  |
| --- | --- |
| **Επώνυμο Φοιτητή** | **Ακαδημαϊκός Σύμβουλος Σπουδών** |
| Α | Κούγκα Γεωργία |
| Β,Γ | Δημητριάδης Ευστάθιος |
| Δ,Ε | Θερίου Γεώργιος |
| Ζ,Η,Θ,Ι | Στυλίδης Δημήτριος |
| Κ-ΚΑ | Καμενίδου Ειρήνη |
| υπόλοιπο Κ | Κοσμίδης Κοσμάς |
| Λ, Μ-ΜΑ | Μαδυτινός Δημήτριος |
| υπόλοιπο Μ | Μάμαλης Σπυρίδων |
| Ν,Ξ,Ο | Μαρδύρης Βασίλειος |
| Π-ΠΑΠ | Μαρδύρης Βασίλειος |
| υπόλοιπο Π | Μυλωνά Ιφιγένεια |
| Ρ, Σ-ΣΑ | Κρηνίδης Στυλιανός |
| υπόλοιπο Σ | Σαρηγιαννίδης Λάζαρος |
| Τ | Φραγγίδης Λεωνίδας |
| Υ,Φ,Χ,Ψ,Ω | Χατζής Βασίλειος |